CELEX: 62012CN0592
Language: et
Date: 2012-12-18 00:00:00
Title: Kohtuasi C-592/12: Eelotsusetaotlus, mille on esitanud Tribunal Superior de Justicia de Madrid (Hispaania) 18. detsembril 2012 — Compañía Europea de Viajeros de España S.A. versus Tribunal Económico Administrativo Regional de Madrid (Ministerio de Economia y Hacienda)

16.3.2013   
            
            
               ET
            
            
               Euroopa Liidu Teataja
            
            
               C 79/6
            
         Eelotsusetaotlus, mille on esitanud Tribunal Superior de Justicia de Madrid (Hispaania) 18. detsembril 2012 — Compañía Europea de Viajeros de España S.A. versus Tribunal Económico Administrativo Regional de Madrid (Ministerio de Economia y Hacienda)
   (Kohtuasi C-592/12)
   2013/C 79/12
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de Madrid
   
      Põhikohtuasja pooled
   
   
      Kaebuse esitaja: Compañía Europea de Viajeros de España S.A.
   
      Vastustaja: Tribunal Económico Administrativo Regional de Madrid (Ministerio de Economia y Hacienda)
   
      Eelotsuse küsimused
   
   
               1.
            
            
               Kas nõukogu 25. veebruari 1992. aastas direktiivi 92/12/EMÜ (1) aktsiisiga maksustatava kauba üldise korralduse ja selle kauba valdamise, liikumise ning järelevalve kohta artikli 3 lõiget 2 ja eelkõige nõuet, et asjaomane maks peab olema „eriotstarbeline”,
               
                           a)
                        
                        
                           tuleb tõlgendada nii, et see nõuab, et taotletud eesmärki ei ole võimalik saavutada muu ühtlustatud maksu abil?
                        
                     
                           b)
                        
                        
                           tuleb tõlgendada nii, et samal ajal esineb pelgalt eelarveline eesmärk, kui mingi maks on kehtestatud samaaegselt teatud pädevuste üleminekuga autonoomsetele piirkondadele, millele omakorda antakse üle maksutulu, et osaliselt katta ülekantud pädevustega tekkivaid kulusid, mistõttu vastavalt iga autonoomse piirkonna territooriumile võib kehtestada erinevaid maksumäärasid?
                        
                     
                           c)
                        
                        
                           Kui vastus eelmisele küsimusele on eitav, siis kas mõistet „eriotstarve” tuleb tõlgendada nii, et selle eesmärk peab olema eksklusiivne või võib vastupidi koos esineda mitu eristatud eesmärki, mille hulgas on ka pelgalt eelarveline eesmärk, mis on suunatud kindla pädevuse rahastamiseks?
                        
                     
                           d)
                        
                        
                           Kui vastus eelmisele küsimusele lubab erinevate eesmärkide esinemist, siis mis tähtsuse aste peab direktiivi 92/12 artikli 3 lõike 2 tähenduses olema asjaomasel eesmärgil, et see täidaks nõude, et maks on „eriotstarbeline” vastavalt Euroopa Kohtu praktikas esitatud tähendusele? Mis kriteeriumide alusel tuleb piiritleda peamist otstarvet kõrvalisest otstarbest?
                        
                     
         
               2.
            
            
               Kas nõukogu 25. veebruari 1992. aastas direktiivi 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta artikli 3 lõikega 2 ja eelkõige tingimusega, et maksud peavad olema kooskõlas aktsiisi ja käibemaksu puhul kohaldatavate maksustamiseeskirjadega maksu sissenõudmise kohta,
               
                           a)
                        
                        
                           on vastuolus ühtlustamata kaudne maks nagu IVMDH, mis on sissenõutav hetkel, kui toimub kütuse jaemüük lõpptarbijale, erinevalt ühtlustatud maksust nagu kütuseaktsiis, mis on sissenõutav hetkel, kui kaubad lahkuvad viimasest maksulaost, või käibemaksust, mis, olgugi et see on sissenõutav samuti hetkel, kui toimub lõplik jaemüük, on sissenõutav ka tootmis- ja turustamisprotsessi igas etapis, põhjusel, et see ei ole kooskõlas — vastavalt kohtuotsusele EKW ja Wein & Co (2) (punkt 47) — ühe või teise viidatud maksustamistehnika üldise ülesehitusega, nagu need on ühenduse õigusnormides reguleeritud?
                        
                     
                           b)
                        
                        
                           Kui vastus eelmisele küsimusele on eitav, siis kas seda tuleb tõlgendada nii, et kooskõla tingimus on täidetud ilma, et sissenõudmise tingimused kattuks, pelgalt seetõttu, et ühtlustamata kaudne maks, antud juhul IVMDH, ei sekku aktsiiside või käibemaksu sissenõudmise tavapärasesse toimimisse selles tähenduses, et see ei takista ega raskenda seda?
                        
                     
         
      (1)  EÜT L 76, lk 1; ELT eriväljaanne 09/01, lk 179.
   
      (2)  9. märtsi 2000. aasta otsus kohtuasjas C-437/97: EKW ja Wein & Co, EKL 2000, lk I-1157.